

Z A P I S N I K
sa 10. (desete) sjednice Vijeća Mjesnog odbora Središće,
održane u ponedjeljak, 22. veljače 2022. godine

Sjednica je održana u prostoru  Mjesne samouprave u Zagrebu, Ulica Ivana Šibla 8, s početkom u 19.00 sati.

Nazočni članovi Vijeća Mjesnog odbora Središće: Branko Banković, Juraj Barbarić, Ana Biškup, Goran Čačić, Valko Erdeljac, Marko Kožul, Benjamin Vuković

Odsutni članovi Vijeće Mjesnog odbora: /

Ostali nazočni:
Zdravko Vladanović, Udruga predstavnika suvlasnika stambenih zgrada grada Zagreba
Mario Hrgović, pomoćnik pročelnice

Predsjednik Vijeća Benjamin Vuković utvrđuje da je na sjednici nazočno sedam (7) članova Vijeća te da Vijeće Mjesnog odbora Središće može pravovaljano raspravljati i odlučivati. 


Prije početka službenog djela sjednica, gospodin Zdravko Vladanović, predsjednik Udruge predstavnika suvlasnika stambenih zgrada grada Zagreba, uz prisustvo gospodina Maria Hrgovića, održao je 30-minutnu prezentaciju projekta  „Zajedno smo jači u zaštiti od požara i potresa“. Svrha projekta je edukacija građana Grada Zagreba o načinu postupanja u slučajevima nepogoda, poput požara i potresa, posebice u višestambenim zgradama.


USVAJANJE ZAPISNIKA

1. Izvješće o radu Vijeća Mjesnog odbora Središće za  2021. godinu koje je predstavljeno na 9. sjednici MO Središće održanoj 17. siječnja 2022. godine ima greške koje se trebaju ispraviti.
2. Jednoglasno je (7 „za“) prihvaćen zapisnik s radne sjednice održane 17. siječnja 2022.

USVAJANJE DNEVNOG REDA

Jednoglasno je (7 „za“) prihvaćen dnevni red, uz dopune dnevnog reda pod točkama 7., 8., 9. i 10. koji glasi:

DNEVNI RED:

1. [bookmark: _Hlk96441910]Financijski plan VMO Središće za 2022. god. - zaključak, donosi se
2. [bookmark: _Hlk96442042]Plan malih komunalnih akcija VMO Središće za 2022. god. - zaključak, donosi se
3. Asfalterski program VMO Središće za 2022. god. - zaključak, donosi se
4. Nadopuna prijedloga prioriteta za izradu PKA GČ NZ-istok za 2022. god. 
            (Zrinjevac i Zg ceste) - zaključak, donosi se
5. [bookmark: _Hlk96442288]Jednokratno korištenje prostora MO Središće, Baseball klub Zagreb – zaključak, donosi se
6. [bookmark: _Hlk96442350]Parking u ulici S.R. Njemačke – zaključak, donosi se
7. Iscrtavanje parkirnih mjesta na platou na adresi Brune Bušića 18-28 (ispred pekarne Mlinar i slastičarnice Amelie) – zaključak, donosi se
8. Iscrtavanje pješačkog prijelaza u ulici Ivana Šibla, na zavoju kod PBZ banke – zaključak, donosi se
9. Jednokratno korištenje prostora MO Središće, Udruga "Moje Središće" – zaključak, donosi se
10. Postavljanje stupića i povećanje sigurnosti pješaka na platou na adresi Brune Bušića 28 – zaključak, donosi se
11. [bookmark: _Hlk96442434]Pitanja, prijedlozi i obavijesti


Ad 1.  Financijski plan VMO Središće za 2022. god.
Financijski plan je poslan na uvid svim članovima MO Središće prije održavanja sjednice, 22. veljače 2022. Ukupan iznos prihoda je 1.067.300,00 kn, a ukupno rashoda 1.067.300,00 kn,
Stavke rashoda su slijedeće: 545.000,00 kn za održavanje zelenih površina, 426.000,00 kn za održavanje nerazvrstanih cesta, 90.000,00kn za naknade članovima vijeća mjesnog odbora, te 6.300,00kn za ostale nespomenute rashode poslovanja vijeća mjesnog odbora.

FINANCIJSKI PLAN
Mjesnog Odbora Središće
za 2022.

Članak 1.
Financijski plan Mjesnog odbora Središće za 2022. (dalje u tekstu: Plan) sastoji se od:

PRIHODA:										1.067.300,00
RASHODA:										1.067.300,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.067.300,00

	6711
	PRIHODI ZA FINANCIRANJE RASHODA POSLOVANJA
	1.067.300,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.067.300,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	971.000,00

	 
	ODRŽAVANJE JAVNIH ZELENIH POVRŠINA
	545.000,00

	 
	ODRŽAVANJE NERAZVRSTANIH CESTA
	426.000,00

	3291
	NAKNADE ČLANOVIMA VIJEĆA MJESNOG ODBORA
	90.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	6.300,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu.

Članak 4.
Plan će biti objavljen na oglasnoj ploči u sjedištu Mjesnog odbora.


Ad 2. Plan malih komunalnih akcija VMO Središće za 2022. god.

Plan malih komunalnih akcija VMO Središće je dano na uvid svim članovima MO Središće prije održavanja sjednice, 22. veljače 2022.  

Plan malih komunalnih akcija
Mjesnog odbora Središće u 2022.


	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Središće (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.


	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


	3. Planirana sredstva za financiranje ovog plana u iznosu od ukupno 971.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	545.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	426.000,00

	Ukupno
	971.000,00



	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 362.237 m² uređenih javnih zelenih površina na području Mjesnog odbora.


	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 49.783 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 298.200,00 kuna za asfalterski program i
	- 30 % ili 127.800,00 kuna za ostale poslove redovnog održavanja.
	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


	8. Sredstva za provedbu ovog plana osiguravat će Gradski ured za mjesnu samoupravu za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Novi Zagreb - istok u 2022.


[bookmark: _Hlk85475233]Ad 3. Asfalterski program VMO Središće za 2022. god

Neki od prijedloga iznesenih su da se obnovi asfalt u Stonskoj ulici između dva rotora, te da se renovira prilaz prema ulazu u garaže, na adresi Brune Bušića 5-7.
Valko Erdeljac je predložio da asfalterski program bude namijenjen obnovi nogostupa, pločnika i parkinga te tražio da se provjeri popis prometnica koje su pod nadležnosti Zagrebačkih cesta. 
Još jedan prijedlog je obnova uništene pješačke staze od Vivasa do motela Zagreb (ulica D. Tomljenovića). 
VMO Središće će o ovoj točki donijeti zaključak na jednoj od sljedećih sjednica, čim dobije troškovnik za asfalterski program.

ZAKLJUČAK
o asfalterskom programu VMO Središće za 2022. godinu

1. S obzirom da VMO Središće nije na vrijeme dobilo izračun troškova za asfalterski
program za predložene lokacije, vijeće ne može donijeti zaključak.

2. Zaključak će se donijeti na jednoj od sljedećih sjednica MO Središće, nakon što MO Središće primi troškovnik za navedeni asfalterski program.

3. Ovaj Zaključak dostavlja se Vijeću Gradske četvrti Novi Zagreb – istok.




Ad 4. Nadopuna prijedloga prioriteta za izradu PKA GČ NZ-istok za 2022. god. 
            (Zrinjevac i Zg ceste) 

			

ZAKLJUČAK
o asfalterskom programu VMO Središće za 2022. godinu

1. Predloženi su slijedeći prioriteti za PKA za 2022. god. (koji su i na ranijim sjednicama MO Središće već izglasani):

1) Izrada projektne dokumentacije za uređenje zelene površine sjeverno od parka u
Stonskoj na čestici (Zaprudski otok 433/1), sve do ulica D. Tomljanovića na način da se napravi šetalište s klupicama i stolovima, drvoredom, da se proširi dječji park, postave stolovi za stolni tenis, napravi vježbalište otvorenog tipa i park za pse;

2) Postavljanje klupa na lokacijama

- sjeverni i južni dio livade u ulici V. Bakića po 2 komada (katastarska čestica 433/18 i
427/1),
- 4 komada na travnatim dijelovima uz šetnicu SR Njemačke (katastarska čestica
460/1),
- 2 komada na zapadnoj strani livade kod križanja E. Murtića i J. Knifera (katastarska
čestica 362),
- 2 seta (2 klupe i 1 stol) u Perivoj Središće (katastarska čestica 433/1 i 438/1),
- 1 set ispred ulaza u Brune Bušića 23 (katastarska čestica 433/1)

3) Uređenje utabanog puta od Kauflanda prema ulici Ivana Šibla

4) Uređenje utabanog puta od Av. V. Holjevca prema Bundek centru (uz semafor na križanju Gavranove i V. Holjevca)

5) Proširenje nogostupa na adresi Brune Bušića 27

6) Uređenje pješačke staze, sitnim nabijenim materijalom do sjenice u ulici V. Bakića

7) Postavljanje dodatne antistres podloge u sjeverno-istočnom dijelu postojećeg malog
parka u Stonskoj oko sprava kako bi park bio funkcionalan i u zimskim/kišnim
uvjetima

8) Postavljanje dodatne mreže ili živice unutar dječjeg igrališta u Stonskoj, na sjevernoj i
zapadnoj strani parka

9) Montiranje drvenih daski/sjedišta na postojeći zidić sa zapadne strane nogometnog
igrališta OŠ Središće

10) Postavljanje dodatne mreže na obje strane nogometnog igrališta O.Š. Središće

11) Izrada PD za sadnju drvoreda sjeverno od MSU, uz nogostup na istočnoj strani
Avenije V. Holjevca

2. Ovaj Zaključak dostavlja se Vijeću Gradske četvrti Novi Zagreb – istok.


[bookmark: _Hlk96442320]Ad 5.  Jednokratno korištenje prostora MO Središće, Baseball klub Zagreb

Mjesni odbor Središće zaprimio je upit za korištenje termina 9.3.2022. od 19:00 do 21:00 sat od Baseball kluba Zagreb. Taj isti termin koristi stranka HDZ koja je ustupila navedeni termin.

[bookmark: _Hlk96442390]ZAKLJUČAK
o jednokratnom korištenju prostora MO Središće, Baseball klub Zagreb
1. Vijeće Mjesnog odbora Središće odobrilo je jednokratno korištenje prostora MO Središće dana 9.3.2022. od 19:00 do 21:00

2. Ovaj Zaključak dostavlja se Vijeću Gradske četvrti Novi Zagreb – istok.


Ad 6. Parking u ulici S.R. Njemačke

Vijeće MO Središće poslalo je zahtjev za iscrtavanjem parkirnih mjesta u ulici S.R. Njemačke Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za ceste, koje je povratno poslao je prijedlog i izrađenu projektno-tehničku dokumentaciju za uređenje parkirnih površina, oznaka projekta: C2-7479-IZ/A-A05.

VMO Središće trenutno nema proračun za izvedbu navedenog projekta u 2022. godini. Jedan od prijedloga je da se ovaj projekt u narednim godinama izvede u dvije faze obzirom da predstavlja značajan financijski trošak.

Benjamin Vuković predlaže rješenje koje bi bilo izvedivo za 2022. godinu na način da se iscrtaju parkirna mjesta na postojećoj infrastrukturi, odnosno u krajnjoj desnoj traci S. R. Njemačke uz Središće, te u krajnjoj desnoj traci uz Zapruđe. Na taj način bi se privremeno osigurao dodatan broj parkirnih mjesta sa svrhom smanjenja prometa unutar naselja.


[bookmark: _Hlk96453069]





ZAKLJUČAK
o parkingu u ulici S.R. Njemačke

1. Vijeće Mjesnog odbora Središće jednoglasno odbija prijedlog iscrtavanja parkirnih mjesta u S. R. Njemačke koje je dobilo od Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za ceste.

2. VMO Središće u većini nije suglasno s idejom iscrtavanjem parkirnih mjesta na postojećoj infrastrukturi, najviše zbog opasnosti od vozača na toj prometnici, te izlaska iz vozila na zelenu površinu preko koje bi trebalo doći na pješački nogostup, stoga za sad u potpunosti odustaje od prijedloga iscrtavanja parkirnih mjesta u ulici S.R.Njemačke.

3. VMO Središće će razmotriti rješenje ovog pitanja u sklopu plana komunalnih aktivnosti za godinu 2023. godinu, gdje bi se projekt C2-7479-IZ/A-A05 mogao pokušati izvesti u dvije faze i time trajno osigurati dodatnih 113 parkirnih mjesta u Središću.
4. Ovaj Zaključak dostavlja se Vijeću Gradske četvrti Novi Zagreb – istok.


Ad 7. Iscrtavanje parkirnih mjesta u B. Bušića 18- 28

Predlaže se iscrtavanje parkirnih mjesta na platou u Brune Bušića 18-28 (kod slastičarne Amelie i ispred Mlinara) sa svrhom povećanja ukupnog broja parkirnih mjesta u Središću, koje se već i sada koriste kao parking. 

ZAKLJUČAK
o iscrtavanju parkirnih mjesta u B. Bušića 18- 28
1. Vijeće Mjesnog odbora Središće jednoglasno je usvojio prijedlog iscrtavanja parkirnih mjesta na platou u B. Bušića 18- 28.

2. Ovaj Zaključak dostavlja se Vijeću Gradske četvrti Novi Zagreb – istok.


Ad 8. Zahtjev za jednokratnim korištenjem MO Središće-  udruga Moje Središće

Zaprimljen je zahtjev od strane udruge Moje Središće za korištenjem prostora MO Središće u terminu 1.3.2022. od 17:00 do 18:00 sati radi komemoracije u povodu smrti bivšeg vijećnika MO Središće g. Murshida Falaha. 

ZAKLJUČAK
o korištenju prostora MO Središće udruzi Moje Središće

1. Vijeće Mjesnog odbora Središće odobrilo  je jednokratno korištenje MO Središće udruzi Moje Središće 1.3.2022. od 17 do 18 sati.

2.  Ovaj Zaključak dostavlja se Vijeću Gradske četvrti Novi Zagreb – istok.
Ad 9. Iscrtavanje pješačkog prijelaza u ulici Ivana Šibla, na zavoju kod PBZ banke

Predložen je očevid i iscrtavanje pješačkog prijelaza u ulici Ivana Šibla, na zavoju kod PBZ banke. Svrha pješačkog prijelaza je spajanje pješačkih nogostupa od ulaza u Kaufland, preko Stonske ulice i livade, sve do spomenutog zavoja.

Na spomenutoj trasi veliki broj pješaka prelazi ceste, stoga je potrebno povećati njihovu sigurnost u prometu. VMO Središće traži nadležni gradski ured da pronađe rješenje za iscrtavanjem pješačkog prijelaza.

ZAKLJUČAK
o iscrtavanju parkirnih mjesta u I. Šibla, kod PBZ banke

1. Vijeće Mjesnog odbora Središće je suglasno sa iscrtavanjem pješačkog prijelaza u ulici Ivana Šibla.

2. Ovaj Zaključak dostavlja se Vijeću Gradske četvrti Novi Zagreb – istok.


Ad 10. Postavljanje stupića i povećanje sigurnosti na platou – B. Bušića 28

Predložen je očevid i postavljanje stupića ili žardinjera na kraju platoa, na adresi Brune Bušića 28, ispred stepenica koje vode u Perivoj Središće i O.Š. Središće. Obzirom na nesavjesne vozače koji tamo parkiraju i ometaju kretanje pješaka, potrebno je postaviti barijere i povećati sigurnost djece na putu do škole.

[bookmark: _GoBack]ZAKLJUČAK
o postavljanju stupića i povećanje sigurnosti na platou – B. Bušića 28

1. Vijeće Mjesnog odbora Središće suglasno je s traženjem očevida sa svrhom da se postave stupići ili žardinjere na platou, na adresi Brune Bušića 28.

2. Ovaj Zaključak dostavlja se Vijeću Gradske četvrti Novi Zagreb – istok.

Ad 11. Pitanja, prijedlozi i obavijesti

1. Napravljen je novi raspored dežurstava vijećnika, obzirom na odluku VMO Središće da dežurstva budu svaki prvi ponedjeljak u mjesecu.
Raspored za 2022. godinu je slijedeći:	

	7.3. Marko Kožul
	4.4. Valko Erdeljac
	2.5. Goran Čačić
	6.6. Ana Biškup
	4.7. Juraj Barbarić
	1.8. Branko Banković
	5.9. Benjamin Vuković
	3.10. Marko Kožul
	7.11. Valko Erdeljac
	5.12. Goran Čačić

2. Stupići kod Vinceka – trebaju se postaviti novi stupići za koje je već izdano rješenje.

3. Održan je očevid za vrane na koji je došao gospodin Tomislav Baća iz Zoološkog vrta Grada Zagreba (detektirano je 20 gnijezda u Središću). Kreula je sanacija i uklanjanje određenog broja gnijezda unutar naselja.

4. Održan je očevid s Lukom Valenčakom (Zagrebačke ceste) u vezi proširenja nogostupa na adresi Brune Bušića 27, asfaltiranja platoa ispred slastičarnice Amelie sa svrhom iscrtavanja parkirnih mjesta, te asfalterskog programa za 2022. godinu. Trenutno se čeka povratna informacija oko troškovnika za 2022. godinu.

5. Poslan je zahtjev Marku Smoliću (direktor Održavanja zelenih površina u gradu Zagrebu) za obrezivanjem stabala u Središću i još se čeka odgovor.

6. Radi se na modernizaciji javne rasvjete grada Zagreba. U tijeku je izrada projektne dokumentacije za Brune Bušića i Stonsku ulicu. 

7. Postavljen je novi poštanski sandučić za VMO Središće. 

8. Treba prometnom redarstvu poslati video i  dopis za Američku školu jer se ljudi parkiraju na D.T. Gavrana na način da zauzmu cijelu desnu traku sve do rotora kod kafića Vivas, uglavnom oko 14:50 sati.

9. Službe Gradskog ureda za prostorno uređenje, Sektora za promet, ne obavještavaju VMO Središće o očevidima koji se održavaju u naselju, stoga VMO Središće zahtjeva slanje poziva predsjedniku VMO Središće za sve buduće očevide. 

10. Prometni redari – Valko Erdeljac traži nadzor nad radom Prometnih redara. 




Sjednica je završena u 20:45 sati.

ZAPISNIK VODIO:

Ana Biškup
_________________________
ZAPISNIK IZRADIO:

Benjamin Vuković
___________________
      
KLASA: 024-08/22-003/455
URBROJ: 251-13-11-9-22-2
Zagreb, 22. veljače 2022.                                 

                     
					                              PREDSJEDNK
                                                                    VIJEĆA MJESNOG ODBORA SREDIŠĆE
   							     Benjamin Vuković

